মতিঝিল প্রাসাদ

মতিঝিল প্রাসাদ (বা মতিঝিল লেক, আক্ষরিক অর্থে: মুক্তার হ্রদ), ইস্ট ইন্ডিয়া কোম্পানির সাথে সম্পর্কিত হওয়ায় এটি কোম্পানি বাগ নামেও পরিচিত,কোম্পানি বাগ।   যা ভারতের পশ্চিমবঙ্গ রাজ্যের মুর্শিদাবাদে অবস্থিত একটি ঐতিহাসিক স্থান। এটি নবাব আলীবর্দী খান এর ভ্রাতুষ্পুত্র ও জামাতা নওয়াজিশ মুহম্মদ খান কর্তৃক নির্মিত হয়। এছাড়াও হ্রদটি যে স্থানে বাঁক নিয়েছে সেখানে ‘সাঙ্গ-ই-দালান’ (পাথরের প্রাসাদ) নামে একটি নয়নাভিরাম প্রাসাদ বা মতিঝিল প্রাসাদ নির্মাণ করেন। এটি নওয়াজিশ এবং তার প্রিয়তম সহধর্মিণী ঘসেটি বেগম এর আবাসস্থল হিসেবে ব্যবহৃত হতো।

থাম্ব|মতিঝিল লেকের প্রবেশদ্বার
জেমস রেনেলের মতে, মতিঝিল একটি অশ্বখুরাকৃতি হ্রদ। এটি মুর্শিদাবাদ থেকে দেড় কিলোমিটার দক্ষিণে এবং হাজারদুয়ারী প্রাসাদ থেকে প্রায় তিন কিলোমিটার দক্ষিণ-পূর্বে অবস্থিত। একসময় ভাগীরথী নদীর প্রবাহ এই স্থান দিয়ে যেত, পরে ধারা পরিবর্তিত হয়ে তা হ্রদে রূপ নেয়। বলা হয়, এখানে মুক্তা উৎপন্ন হতো, তাই এর নামকরণ হয় ‘মতিঝিল’। হ্রদটি ভাগীরথীর পুরোনো গতিপথের ওপর খনন করা হয়েছে। ১৭৬৬ সালে নদীটি তখনো হ্রদের কাছাকাছি প্রবাহিত হতো। এর দক্ষিণে শান্তি পুকুর নামে একটি ছোট পুকুর অবস্থিত। হ্রদের তীরে একসময় বিভিন্ন দপ্তরও স্থাপিত হয়েছিল।

ইতিহাস
স্থাপত্য
থাম্ব|কালা মসজিদ বা মতিঝিল জামে মসজিদ
১৭৪০ সালে নওয়াজিশ কর্তৃক নির্মিত এই প্রাসাদে একটি সুউচ্চ তোরণ, 'শাহমত জঙ্গ' নামে পরিচিত একটি মসজিদ, কালা মসজিদ এবং আরও কিছু ইমারত রয়েছে। গৌড়ের ধ্বংসাবশেষ থেকে আনা কালো আগ্নেয়গিরিজাত শিলার স্তম্ভ দিয়ে নির্মিত হয়েছিল বলেই এর নামকরণ করা হয় ‘সাঙ্গ-ই-দালান' বা 'পাথরের প্রাসাদ'। পরবর্তীতে প্রাসাদটি বিভিন্ন ধরনের ফুল গাছ এবং মূল্যবান মার্বেল পাথর দিয়ে সজ্জিত করা হয়।‌ নওয়াজিশের মৃত্যুর পর ১৭৫৬ সালে নবাব সিরাজউদ্দৌলা কর্তৃক প্রাসাদটি দখলীকৃত এবং বিপুল পরিমাণ সম্পদ বাজেয়াপ্ত করার আগ পর্যন্ত ঘসেটি বেগম এখানে বসবাস করতেন। এই অর্থের সাহায্যে তিনি হুগলি নদীর বিপরীত তীড়ে হীরাঝিল প্রাসাদসহ একই ধরনের একটি হ্রদ তৈরি করেন।
ব্রিটিশ শাসন ও মতিঝিল
থাম্ব|মতিঝিলে নবাব সৈন্য দলের প্রতিকৃতি
১৭৫৭ সালে পলাশীর যুদ্ধে সিরাজউদ্দৌলার পরাজয়ের পর, তার স্থলাভিষিক্ত নবাব মীর জাফর এখানে ১২ দরজা বিশিষ্ট একটি প্রাসাদ নির্মাণ করেন এবং এর নামকরণ করেন বারো দুয়ারী। কথিত আছে, রবার্ট ক্লাইভ এখানে বসবাস করতেন। তিনি নবাবদের সাথে ইস্ট ইন্ডিয়া কোম্পানির কাছে দেওয়ানি হস্তান্তরের বিষয়ে আলোচনার জন্যও এখানে ছিলেন। ২৯শে এপ্রিল ১৭৬৬ খ্রিস্টাব্দে, নাজিম উদ্দিন আলী খান নবাবের আমলে ক্লাইভ এখানে দেওয়ান হিসেবে রাজস্ব আদায়ের প্রথম অনুষ্ঠান আয়োজন করেন।

১৭৭১ থেকে ১৭৭৩ সাল পর্যন্ত নবাবের দরবারে রাজনৈতিক প্রেসিডেন্ট থাকাকালীন ওয়ারেন হেস্টিংস মতিঝিলে বসবাস করতেন। এছাড়া জন শোর, ১ম ব্যারন টেইনমাউথও এখানে আতিথ্য গ্রহণ করেছিলেন।
সমাধিসৌধ
থাম্ব|মতিঝিলে নওয়াজিশ মুহম্মদ খান, তার দত্তক পুত্র একরামউদ্দৌলা এবং অন্যান্যদের কবর
কালা মসজিদের পূর্বদিকে কয়েকটি সমাধি রয়েছে, যেখানে নওয়াজিশ মুহম্মদ খান, তার দত্তক পুত্র একরামউদ্দৌলা, একরামের গৃহশিক্ষক ও ধাত্রী এবং নওয়াজিশ খানের সেনাপতি শমসের আলি খানের সমাধি অবস্থিত। একরাম ও নওয়াজিশের সমাধি মার্বেলের, শমসেরের সমাধি বেলেপাথরের এবং একরামের শিক্ষকের সমাধি কালো পাথরের দ্বারা নির্মিত। একরাম নবাব সিরাজউদ্দৌলার ছোট ভাই ছিলেন। মসজিদের পশ্চিমদিকে এবং মতিঝিল হ্রদের সীমানার বাইরে নওয়াজিশ মুহম্মদ খানের নির্মিত একটি ভাঙা রাজকীয় তোরণ রয়েছে। মতিঝিলে মি. কিটিং-এর ছেলে এডওয়ার্ড কিটিং-এর কবর রয়েছে। মি. কিটিং ১৭৭৪ সালে মুর্শিদাবাদ টাকশালের সুপারিনটেনডেন্ট ও পরে আপিল আদালতের বিচারক ছিলেন। শিলালিপি অনুযায়ী এডওয়ার্ড কিটিং ২০ ডিসেম্বর ১৭৭৯ সালে জন্মগ্রহণ করেন এবং ৩ মার্চ ১৭৮৫ সালে ৫ বছর ২ মাস ১১ দিন বয়সে মৃত্যুবরণ করেন।

কিংবদন্তী
মতিঝিল প্রাসাদকে ঘিরে বেশ কিছু কিংবদন্তী প্রচলিত আছে। কথিত আছে, পলাশীর ষড়যন্ত্রে জড়িত থাকা ঘসেটি বেগমকে পরবর্তীতে মতিঝিল প্রাসাদ থেকে বন্দী করে নদীতে ডুবিয়ে হত্যা করা হয়েছিল। এছাড়াও, একসময় মতিঝিল থেকে নবাবদের সমাধিস্থল খোশবাগ দেখা যেত বলেও জনশ্রুতি রয়েছে।
সংরক্ষণ অবস্থা
থাম্ব|নবনির্মিত মতিঝিল পার্কের প্রবেশদ্বার
মতিঝিলের ঘসেটি বেগমের প্রাসাদ সম্পূর্ণ ধ্বংস, মূল ফটক ভগ্নপ্রায় হলেও নতুন গেট তৈরি করা হয়েছে। এটি বর্তমানে মতিঝিল প্রকৃতি তীর্থ নামে একটি পার্ক ও বিনোদনকেন্দ্র হিসেবে পরিচিত, যেখানে পশ্চিমবঙ্গ পর্যটন উন্নয়ন কর্পোরেশন (WBTDCL) একটি পর্যটন কেন্দ্র পরিচালনা করছে। পার্কে হ্রদ, তিন-গম্বুজ বিশিষ্ট মসজিদ, সমাধিক্ষেত্র এবং মীর মদনের কামানের অংশ সংরক্ষিত আছে।

তথ্যসূত্র

বহিঃসংযোগ


বিষয়শ্রেণী:মুর্শিদাবাদের দর্শনীয় স্থান
বিষয়শ্রেণী:মুর্শিদাবাদ জেলা
বিষয়শ্রেণী:পশ্চিমবঙ্গের প্রাসাদ
বিষয়শ্রেণী:বাংলার ইতিহাস
বিষয়শ্রেণী:পশ্চিমবঙ্গের হ্রদ